***Malá úvaha o „energii“***

*Rebeka Gálová – 9.A trieda, ZŠ Tribečská 1653/22, Topoľčany*

*Milí ľudkovia.. :) Po dlhej ale že strašne dlhej dobe som sa fakt dobre vyspala. Ani neviem ako som ľahla a už som spala. Mám dosť veľký problém so zaspávaním pred polnocou.. A že prečo? Možno preto že si ešte usporadúvam myšlienky z celého dňa, možno preto, že nastokrát uvažujem a zamýšľam sa nad vecami s ktorými nedokážem aj tak vôbec nič urobiť.*

*Zelená energia. Slovo ako každé iné. Je vyrábaná z obnoviteľných zdrojov, z vody, vetra, slnka alebo biomasy. Naša republika chce v budúcnosti využívať tieto zdroje stále viac. Nebude to však jednoduché. Európska únia uložila Slovenskej republike povinnosť, aby sa obnoviteľné zdroje energie podieľali do roku 2020 na výrobu energie vo výške 13 percent. Zatiaľ však nie je jasné, ktoré zdroje sa budú využívať. Budujú sa síce vodné elektrárne, solárne panely a veterné mlyny, ale nemáme žiadne obrovské rieky, nežijeme na rovníku ani na pobreží mora. Preto energie z týchto zdrojov nebude zrejme ani v budúcnosti tvoriť veľký podiel. Zostáva ešte biomasa. Tiež k tomu, aby sme vypestovali dostatočné množstvo biomasy, potrebujeme veľké hektárové výnosy. Museli by sa použiť metódy intenzívneho poľnohospodárstva. V praxi to znamená používanie veľkého množstva hnojív, chémie a ťažkej techniky. Pritom už teraz je pôda dosť vyčerpaná, nemá príliš humusu, ubúda jej schopnosť zadržiavať vodu a ohrozuje ju erózia. Zároveň chce byť republika sebestačná v pestovaní poľnohospodárskych plodín na potravinárske účely. Tým pádom zrejme nebude možné pestovať v budúcnosti namiesto potravinárskej pšenice na chleba alebo jačmeňa na pivo energetickú biomasu.*

*Na prvý pohľad by sa mohlo zdať, že sme sa ocitli v začarovanom kruhu. Potrebujeme viac energie, ale sme schopní vyrobiť len určité obmedzené množstvo. Riešením by mohlo byť šetrenie energiou. Možno začať v každej domácnosti. V domoch a bytoch sme elektrickými spotrebičmi zavalení a ich spotreba energie nie je zanedbateľná. Vlastnosti výrobkov síce neovplyvníme, ale úsporu energie môžeme mať na pamäti pri nákupe prístroja. Z tzv. energetického štítku sa dozvieme o účinnosti výrobku, hlučnosti a tiež spotrebe energie. Najdôležitejšie z informácií je zaradenie do energetickej triedy. Najúspornejší výrobky sú označené písmenami A, prípadne A +. Ďalšie úspory môžeme dosiahnuť pri vykurovaní. Prekurovanie bytov je stále veľkým nešvárom. Ani osvetlenie nemusí byť energeticky náročné. Ak svietidlá umiestnime vhodne a použijeme úsporné žiarovky. Prevádzka chladničky bude lacnejšie, ak nebude umiestnená v najteplejšom mieste bytu. Tiež veľká časť domácich a kancelárskych spotrebičov odoberá prúd, aj keď je vypnutá. Týka sa to hlavne elektroniky: televízie, videa, satelitné prijímače, hi-fi veže, počítače a tlačiarne, faxy, kopírky aj rôzne lampičky. Na prvý pohľad nejde síce o príliš veľké čísla, a preto si ich často nevšimneme. V dlhom časovom úseku, ale nejde o úplne zanedbateľnú spotrebu.*

*Myslím si, že šetrenie energiou je veľmi dôležité a je uskutočniteľné. Vyžaduje však účasť všetkých občanov, nie len pár jednotlivcov. Je potrebné zľaviť zo svojho pohodlia, viac premýšľať, občas sa zdvihnúť a ísť niektorý spotrebič vypnúť. Do budúcnosti budú ceny energií ešte vyššie, takže sa týmto asi bude musieť zaoberať každý z nás. Platí – Rozmýšľajme múdro a ekologicky, šetrne a logicky.*